Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Ezt a táblázatot a kis- és középvállalkozásokról, fejlõdésük támogatásáról szóló 1999. évi XCV. törvény (a továbbiakban: Kkt.) 9. §-a alapján, valamint a 205/1999.
Paragraph Index: 992

26. számozású jelentéseket is meg kell küldeni a Felügyeletnek. A pénzügyi vállalkozásoknak az adatszolgáltatást e rendelet 2. számú melléklete I. részében meghatározott módon kell teljesíteni. (Egyes esetek értelmezésében segítséget nyújthat a II. részben a hitelintézetekre megfogalmazott elõírás azzal a kitétellel, hogy elsõsorban a pénzügyi vállalkozásokra vonatkozó rendelkezés az irányadó. A Felügyeleti jelentések formáját, szerkezetét megváltoztatni nem lehet. Amennyiben valamelyik mellékleten (táblán) nincs jelentendõ adat, azt „nemleges” felülírással kell ellátni, és azzal együtt megküldeni a Felügyelet részére. A pénzügyi vállalkozások jelentéseiben az adatokat ezer forintra kerekítve kell szerepeltetni. A jelentõ táblák szélén — az azonosítást és a számítógépes feldolgozást elõsegítõ — PSZÁF sorkód elsõ kettõ (szám és betû) jele a táblahivatkozást, a harmadik szám (vagy betû) a fõbb csoporto(ka)t, a negyedik szám (vagy betû) az alcsoporto(ka)t, a további szám (vagy betû) jelek az alcsoporthoz vagy azon belül az egyes csoport(ok)hoz tartozó bontást, részletezést jelenti. Az adatszolgáltatást minden esetben a megfelelõ fedõlapokkal együtt összetûzve (vagy kötve, spirálozva stb.) a feltüntetett beosztású személyek aláírásával egy példányban kell a Felügyelet részére benyújtani. Az adatszolgáltatáshoz szükséges nyomtatványokat a pénzügyi vállalkozások maguk állítják elõ. A jelentési kötelezettséget a Felügyelet külön elõírása esetén, illetõleg annak megfelelõen kell a közvetlen számítógépes feldolgozásra alkalmas módon — mágneslemezen (floppy-n), illetve elektronikus úton (file-ban) — is teljesíteni. Az elektronikus úton történõ teljesítés módjára vonatkozó speciális elõírásokról, információkról a pénzügyi intézmény felé a Felügyelet külön intézkedik. A papíron és a mágneslemezen (floppy), illetve elektronikus úton szolgáltatott adatoknak meg kell egyezni. Az egyezõségért az adatszolgáltatásért felelõs személy felel. A táblázatok felsõ jobb oldalán a bizonylat jellegénél lévõ kocka kitöltésénél „E” betût kell beírni az eredeti bizonylat esetén, és „M” betût, ha a kitöltött és megküldött tábla már módosított adatokat tartalmaz. A megküldött módosított táblákat a fedõlapon „X”-szel, a táblákon megváltoztatott adatokat, sorokat is a módosított adat oszlopban — az elektronikus (floppy, file) adatszolgáltatás javításának megfelelõen — „M”-mel kell jelölni. 80 A Felügyeletnek megküldendõ elektronikus file-ban küldött jelentésben a csoportosítás PSZÁF sorkód szerinti sorrendje változhat. Az egyéb (külön nem kiemelt) követelményeknek eleget téve e rendelet 2. számú melléklet I. részében meghatározottakat is figyelembe kell venni. A Felügyelet által meghatározott külön elõírásban, illetve az elektronikus formátumban szereplõ kötelezõ egyezõségeknek teljesülni kell. A kötelezõ egyezõségek egyrészt a számszaki, másrészt a tartalmi, illetve a Hpt. elõírásaihoz szükséges összefüggéseket tartalmazzák, amelyeknek meg kell felelni. A Negyedéves jelentés elõlapját az év végére vonatkozó auditált adatszolgáltatásnál is használni kell, tekintettel arra, hogy minden 21—25 jelzésû táblát meg kell küldeni a Felügyeletnek. A 26 táblák közül csak azokat és csak akkor kell megküldeni, ha a közgyûlés döntése alapján változás történt. NEGYEDÉVES, illetve ÉVENKÉNTI JELENTÉSEK

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes